钦定古今图书集成/明伦汇编/闺媛典/第228卷 > 刘梦獬妻沈氏
## 钦定古今图书集成/明伦汇编/闺媛典/第228卷 > 刘梦獬妻沈氏

按《阜城县志》：“沈氏，刘梦獬妻。事翁姑菽水尽孝，闾里
化之。岁大饥疫，姑病死，一应丧具，俱氏倾箱箧以办。
壬午城陷，翁允中殉城，折栋为棺，缀旧衣以殓，无不
躬亲操作。逾月夫亡，亦然。年二十五，长子瑷方五岁，
次子瑜在腹。灾祲叠至，氏心如铁，午夜纺绩靡间，冬
夏教子读书画字，稍怠即加痛责。年五十馀，犹有庶”
姑贾氏在堂，朝夕奉养不缺。